Glaseksperten i Hjørring er lørdag formiddag blevet ramt af brand. Der er begrænset med flammer, men kraftig røgudvikling i specielt en af tre haller på fabrikken. De to andre haller er også ramt i en mindre grad. Ingen personer er kommet til skade under branden, og man kender endnu ikke omfanget af skaderne på fabrikken. - Vi er lige nu ved at ventilere hele fabrikken ved at åbne alle døre og vinduer, siger Dennis Ottesen, indsatsleder hos Hjørrings Beredskabscenter. Da brandmændene kom frem til branden sendte de røgdykkere ind i bygningen for at finde ud af, hvor branden startede. Man har endnu ikke fundet ud af, hvordan branden startede. - Vi anbefaler fabrikken til at hyre et eksternt firma, som kan finde brandårsagen, siger Dennis Ottesen.

Referat:
En brand startede af uvisse årsager hos Glasfabrikken i Hjørring. Ingen er kommet til skade, men fabrikken er ramt af kraftig røgudvikling.